Qasım bəy Hacıbababəyov

Hacıbababəyov Qasım bəy Hacıbaba bəy oğlu () — Bakının mərkəzinin formalaşmasında böyük rol oynamış XIX əsrdə fəaliyyət göstərmiş azərbaycanlı memar.

 Həyatı 
Qasım bəy Hacıbababəyov 1812-ci ildə Şamaxı şəhərinin Sarıtorpaq məhəlləsində anadan olmuşdu. İbtidai təhsilini molla yanında almışdı. Sonra qəza məktəbində oxumuşdu. Atası və böyük qardaşı Səməd bəy kimi memar idi. 1848-ci ildən Şamaxı quberniya memarının köməkçisi, 1856-cı ildən quberniya memarı kimi fəaliyyət göstərib. 1858–1859-cu illərdə Şamaxının yenidən qurulmasının baş planını hazırlayıb. 1858-ci ildə Şamaxıda tikdiyi teatr binası Azərbaycanın ilk teatr binasıdır.

Müqəddəs Anna Ordeni ilə təltif edilib.

1868-ci ilədək Bakı şəhərinin memarı.

1860-cı ildə İçərişəhərin dəniz tərəfdən olan qala divarlarının sökülməsindən sonra şəhər memarı Qasım bəy Hacıbabəyov sahil zolağını nizamlayıb və orada II Aleksandrın adını daşıyan sahil küçəsi — bulvar salınıb.

Parapet meydanını və 1868-ci ildə o ərazidə yerləşən karvansara binasını inşa edib.

1868-ci ildən 1874-cü ilədək Şamaxının memarı olmuşdur.

 Fəaliyyəti 
Qasım bəy Hacıbababəyov əvvəl Şamaxının baş memarı idi. Zəlzələdən sonra Bakı quberniya mərkəzi olanda, o da Bakıya gəldi. Onun tikdiyi binalar:
 Parapet bağı (Fəvvarələr bağı)
 Nizami muzeyi (1860), karvansara kimi
 "Araz" k/t-nı kompleksi
 Sahil (1860–1861)
 Sisiyanov parkı (1860)
 Vorontsov küçəsi 1-də yaşayış binası, (1870)
 Əyrı (Krivaya) küçəsindəki yaşayış binaları, (1870)

 Xatirəsi 
2020-ci ildə Xəzər televiziyasında Qasım bəy Hacıbababəyov haqqında sənədli film çəkilib.

 Həmçinin bax 
 Zivər bəy Əhmədbəyov
 Məşədi Mirzə Qafar İsmayılov

 İstinadlar 

 Xarici keçidlər 
 Dosye — Qasım bəy Hacıbababəyov 22.08.2020 / Xəzər TV

Kateqoriya:Azərbaycan memarları
Kateqoriya:XIX əsr memarları
Kateqoriya:Hacıbababəyovlar
Kateqoriya:Bakının baş memarları